पाएं अपने शहर की ताज़ा ख़बरें और फ्री ई-पेपरडाउनलोड करें
अर्बन लोकल बॉडी के अतिरिक्त मुख्य सचिव एवं कोविड-19 के दृष्टिगत अम्बाला जिले के लिए लगाए गए इंचार्ज एसएन राय ने शनिवार को सिटी के लोक निर्माण विश्राम गृह में अधिकारियों के साथ समीक्षा बैठक की। उन्होंने कोविड-19 के मद्देनजर जिले में की गई तैयारियों के बारे में जानकारी ली।
अतिरिक्त मुख्य सचिव राय ने नगर निगम कमिश्नर व पुलिस विभाग के अधिकारियों को निर्देश दिए कि कोविड प्रोटोकाॅल नियमों के तहत मास्क पहनना, 2 गज की दूरी, सेनिटाइजेशन का पालन सख्ती से करवाना सुनिश्चित करें। उन्होंने कहा कि पुलिस विभाग के अधिकारियों से कहा कि लोग मास्क पहनें, इसके लिए उन्हें जागरूक करें। सख्ती करनी पड़े तो भी करें।
डीसी अशोक कुमार शर्मा ने राय को बताया कि मैक्रो कंटेनमेंट जोन के तहत 9 जगहों पर जोन बनाए गए हैं। इस समय आवश्यक वस्तुओं जैसे दाल, चावल, गेहूं, आटा, तेल के साथ-साथ जो अन्य वस्तुएं है उनमें कालाबाजारी न हो। इसके लिए जिला प्रशासन ने रेट निर्धारित किए हैं। नगर निगम के कमिश्नर पार्थ गुप्ता ने राय को अवगत करवाया कि अम्बाला शहर व अम्बाला छावनी में श्मशान घाटों का दौरा करते हुए वहां की व्यवस्थाएं भी जांची गई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn